Born to Run

***Born to Run*** je treći studijski album američkog rock-muzičara Brucea Springsteena originalno izdan 1975. godine. Album je predstavljao kulminaciju Springsteenovih nastojanja da postane velikom zvijezdom, zbog čega je sadržaj svojih pjesama, za razliku od prethodna dva albuma, "očistio" od svih referenci na rodni New Jersey, nastojeći ih učiniti pristupačnim što široj publici. Album je također bio poznat po izuzetno agresivnoj promotivnoj kampanji izdavača Columbia Records, koja je Springsteena nastojala opisati kao "novog Dylana", a i od koje se i sam Springsteen nastojao ograditi, bojeći se da će biti shvaćen kao umjetni proizvod umjesto autentičnog umjetnika. Te se bojazni nisu ostvarile i album je postigao uspjeh, učinivši Springsteena jednim od najpoznatijih rock-muzičara svog doba.

## Historija

Treći album Brucea Springsteena, *Born to Run*, bio je veliki uspjeh koji mu je lansirao karijeru u Sjedinjenim Državama i diljem svijeta. Bio je to njegov prvi album na kojem su nastupali Roy Bittan i Max Weinberg. Objavljen je na opće oduševljenje kritike. Dok su njegova prethodna dva albuma, *[[Greetings from Asbury Park, N.J.]]* i *[[The Wild, the Innocent & the E Street Shuffle]]*, zaslužili dobre kritike, nije bilo komercijalnog dijela priče; *Born to Run* zacementirao je Springsteenovu reputaciju među kritičarima i ustanovio njegovu prvu mainstream bazu obožavatelja.

Album je poznat po tome što se prije svake pjesme određuje intonacija (sve pjesme skladane su na klaviru, a ne na gitari) i po aranžmanima i produkciji koja je podsjećala na tehniku Phila Spectora. Springsteen je rekao kako je želio da "Born to Run" zvuči kao da "Roy Orbison pjeva Boba Dylana, uz Spectorovu produkciju".

Springsteen je usvojio tehniku "četiri kuta" (stavljanje najboljih pjesama na početak i kraj svake strane), budući da su pjesme s početka svake strane ("Thunder Road", "Born to Run") bile ode o bijegu, dok su pjesme s kraja svake strane ("Backstreets", "Jungleland") bile himne gubitka, izdaje i poraza (Isprva je htio započeti album s alternativnom verzijom "Thunder Road").

Na originalnim primjercima albuma pjesma "Meeting Across the River" označena je kao "The Heist". Originalni omot otisnut je s fontom u stilu grafita. Ovi primjerci su vrlo rijetki i među Springsteenovim kolekcionarima smatraju se "svetim gralom".

Po izlasku, album je dosegao 3. mjesto na Billboardovoj ljestvici albuma i proveo više od dvije godine među 100 najprodavanijih albuma. Prema podacima iz 2006., u Americi je prodan u više od šest milijuna primjeraka te je Springsteenov drugi najprodavaniji album poslije *[[Born in the U.S.A.]]*.

Reputacija albuma vremenom nije ništa izgubila. 2001. ga je TV mreža VH1 nazvala 27. najvećim albumom svih vremena. Lista 500 najvećih albuma u povijesti *[[Rolling Stone]]a* stavila je album na 18. mjesto.

## Popis pjesama

## Izdanje povodom 30. godišnjice

14. studenog 2005., Columbia Records je objavila box set *Born to Run 30th Anniversary Edition*. U paketu je bilo:
* remastirana CD verzija originalnog albuma - CD je u potpunosti crn (uključujući playback stranu) dok je druga strana replika originalne vinilne ploče
* DVD *Wings For Wheels*, dugi dokumentarac o stvaranju albuma, koji je 2007. osvojio Grammy za najbolji dugometražni glazbeni video
** s bonus filmom tri pjesme snimljene uživo 1. svibnja 1973. u Ahmanson Theatreu u Los Angelesu
* DVD *Bruce Springsteen & The E Street Band Hammersmith Odeon, London '75*, koncertni film snimljen 18. studenog 1975. u Hammersmith Odeonu u Londonu tijekom kratkog europskog izleta na njihovim Born to Run turnejama.
** ove snimke kasnije su objavljene kao CD *Hammersmith Odeon London '75*

## Popis izvođača
### E Street Band
* Roy Bittan – klavir, Fender Rhodes, prateći vokali
* Ernest "Boom" Carter – bubnjevi (samo na "Born to Run")
* Clarence Clemons – saksofon, tamburin, prateći vokali
* Danny Federici – orgulje, gloknšpil
* Suki Lahav – violina (samo na "Jungleland")
* David Sancious – klavir, orgulje (samo na "Born to Run")
* Bruce Springsteen – vokali, gitare, harmonika, perkusije, aranžman za rog
* Garry W. Tallent – bas
* Max Weinberg – bubnjevi

### Ostali glazbenici
* Steven Van Zandt – aranžmani za rog (samo na "Tenth Avenue Freeze Out"), prateći vokali (samo na "Thunder Road").
* Wayne Andre – trombon
* Mike Appel – prateći vokali
* Michael Brecker – rog, saksofon
* Randy Brecker – truba
* Charles Calello – dirigent, aranžman za gudačke instrumente
* Richard Davis – bas
* David Sanborn – saksofoni

### Produkcija
* John Berg – dizajn albuma
* Greg Calbi – mastering
* Andy Engel – dizajn albuma
* Bob Ludwig – re-mastering
* Eric Meola – fotografija

### Tehničari
* Andy Abrams
* Angie Arcuri
* Ricky Delena
* Jimmy Iovine
* Louis Lahav
* Thom Panunzio
* Corky Stasiak
* David Thoener

## Reference

## Vanjske veze
* Album lyrics and audio samples 
* Collection of album reviews
* Born To Run Photographs